b'\n_START_ARTICLE_\nB-20\n_START_SECTION_\nK\xc5\xabrimo istorija\n_START_PARAGRAPH_\nPatrankos konstravimo darbai buvo prad\xc4\x97ti dar 1941 m. Liepos 11 d. i\xc5\xa1\xc4\x97jo TSRS Valstybinio gynybos komiteto nutarimas Nr. 106 \xe2\x80\x9eApie 20 mm Berezino aviacin\xc4\x97s patrankos bandymus\xe2\x80\x9c (\xd0\x9e\xd0\xb1 \xd0\xb8\xd1\x81\xd0\xbf\xd1\x8b\xd1\x82\xd0\xb0\xd0\xbd\xd0\xb8\xd0\xb8 20\xc2\xa0\xd0\xbc\xd0\xbc \xd0\xb0\xd0\xb2\xd0\xb8\xd0\xb0\xd1\x86\xd0\xb8\xd0\xbe\xd0\xbd\xd0\xbd\xd0\xbe\xd0\xb9 \xd0\xbf\xd1\x83\xd1\x88\xd0\xba\xd0\xb8 \xd0\x91\xd0\xb5\xd1\x80\xd0\xb5\xd0\xb7\xd0\xb8\xd0\xbd\xd0\xb0). Buvo planuota iki liepos 16 d. atlikti dviej\xc5\xb3 patrank\xc5\xb3 gamyklinius bandymus, o iki 18 d. paruo\xc5\xa1ti 3 patrankas poligoniniams bandymams. Liepos 25 d. buvo numatyta dvi sparnines patrankas sumontuoti l\xc4\x97ktuve Il-2, o vien\xc4\x85 variklin\xc4\x99 patrank\xc4\x85 \xe2\x80\x93 naikintuve LaGG-3 atlikti skryd\xc5\xbeio bandymus._NEWLINE_TSRS ginkluot\xc4\x97s liaudies komisaras Vladimiras Novikovas memuaruose ra\xc5\xa1\xc4\x97, kad pirm\xc4\x85 kart\xc4\x85 patranka bandoma buvo tik 1943 m. pabaigoje. Jo \xc5\xbeod\xc5\xbeiais pagrindiniai techniniai sunkumai buvo su perdaroma spyna ir uoksu.  Sunkum\xc5\xb3 prie\xc5\xbeastis, ko gero, buvo ta, kad \xc5\xa0VAK patrankos \xc5\xa1ovini\xc5\xb3 t\xc5\xabtel\xc4\x97s buvo atbrailin\xc4\x97s, o UB kulkosvaid\xc5\xbeio naudojam\xc5\xb3 12,7 mm \xc5\xa1ovini\xc5\xb3 t\xc5\xabtel\xc4\x97s buvo beatbrail\xc4\x97s._NEWLINE_Patrankos buvo naudotos l\xc4\x97ktuvuose LaGG-3, La-5, La-7, Jak-1, Jak-3P, Jak-7b, Tu-2, Il-2 ir Il-10.'